Document ID: 32004R1283

KOMISIJAS REGULA (EK) Nr. 1283/2004
(2004. gada 13. jūlijs)
par dzeltenastes plekstes zvejas apturēšanu attiecībā uz tiem kuģiem, kas brauc ar dalībvalsts karogu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 12. oktobra Regulu Nr. 2847/93 (EEK) par kontroles režīmu, kas piemērojams kopējā zvejniecības politikā (1), un jo īpaši tās 21. panta 3. punktu,
tā kā:
(1)
Padomes 2003. gada 19. decembra Regula Nr. 2287/2003 (EK) par 2004. gada zvejas iespējām un nosacījumiem, kas ir saistīti ar dažiem zivsaimniecības resursiem un zivsaimniecības resursu grupām un kas ir piemērojami visos kopienas ūdeņos un attiecībā uz kopienas kuģiem tajos ūdeņos, kuros noteikti zvejošanas ierobežojumi, 2004. gadā paredz kvotas dzeltenastes plekstēm (2).
(2)
Lai nodrošinātu, ka tiek ievēroti noteikumi par kvantitatīviem ierobežojumiem, kas attiecas uz kvotai pakļautu zivsaimniecības resursa iegūšanu, Komisijai jānosaka datums, kurā ar dalībvalsts karogu braucoša kuģa veiktā zveja pārsniegusi piešķirtās kvotas.
(3)
Pamatojoties uz Komisijai iesniegto informāciju, ar dalībvalsts karogu braucošo vai arī dalībvalstī reģistrēto kuģu veiktā dzeltenastu plekstu zveja zonas OPANO 3LNO ūdeņos ir sasniegusi 2004. gadam noteikās kvotas. No 2004. gada 30. marta Komisija ir aizliegusi zvejot šo resursu. Attiecīgi no šī datuma,
IR PIEŅĒMUSI ŠO REGULU.
1. pants
Ar dalībvalsts karogu braucošo vai arī dalībvalstī reģistrēto kuģu veiktā dzeltenastu plekstu zveja zonas OPANO 3LNO ūdeņos ir pārsniegusi 2004. gadam Kopienai noteiktās kvotas.
Ar dalībvalsts karogu braucošajiem vai arī dalībvalstī reģistrētajiem kuģiem tiek aizliegta dzeltenastu plekstu zveja zonas OPANO 3LNO ūdeņos, tāpat tiek aizliegta nozvejoto putasu uzglabāšana uz borta, pārkraušana un izkraušana, ja tos nozvejojuši minētie kuģi pēc šīs regulas piemērošanas sākuma datuma.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Regula tiek piemērota no 2004. gada 30. marta.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 13. jūlijā

Labels: 8
18
6